**เดอะซูเปอร์ลีก** (อังกฤษ: The Super League) เป็นการแข่งขันฟุตบอลตามฤดูกาลสำหรับทีมสโมสรในยุโรป

การประกาศจัดตั้งยูโรเปียนซูเปอร์ลีก ในเดือนเมษายน ค.ศ. 2021 ได้รับเสียงคัดค้านอย่างกว้างขวางจากแฟนบอล ผู้เล่น ผู้จัดการทีม นักการเมือง และสโมสรอื่นๆ ในอังกฤษ ซึ่งเป็นประเทศที่มีตัวแทนเข้าร่วมโปรเจ็กต์มากที่สุดคือ 6 ทีม ได้แก่ แมนเชสเตอร์ยูไนเต็ด แมนเชสเตอร์ซิตี ลิเวอร์พูล ทอตนัมฮอตสเปอร์ เชลซี และอาร์เซนอล นอกจากนี้ยังได้รับการคัดค้านจากยูฟ่าและฟีฟ่าและรัฐบาลบางประเทศ คำวิจารณ์ส่วนใหญ่ที่ต่อต้านอีเอสแอลนั้นเกิดจากความกังวลเกี่ยวกับการขาดความสามารถในการแข่งขัน หากประกอบด้วยทีมระดับชั้นนำจากประเทศในยุโรปไม่กี่ประเทศเท่านั้น

การต่อต้านการประกาศการจัดตั้งลีกทำให้ 9 สโมสรที่เกี่ยวข้องรวมถึงสโมสรในอังกฤษทั้ง 6 สโมสรประกาศความตั้งใจที่จะถอนตัว สมาชิกที่เหลือของอีเอสแอลได้ประกาศในภายหลังว่าพวกเขาจะปรับโฉมโครงการให้เป็นรูปแบบที่เปิดกว้างมากขึ้น 3 วันต่อมา อีเอสแอลประกาศว่ากำลังระงับการดำเนินการ ในขณะที่มีข้อพิพาททางกฎหมายเกิดขึ้น

สโมสรผู้ก่อตั้ง
---------------

เดอะซูเปอร์ลีกตั้งอยู่ในยุโรปลิเวอร์พูลลิเวอร์พูลลอนดอน (3)**ลอนดอน** (3)แมนเชสเตอร์ (2)**แมนเชสเตอร์** (2)ยูเวนตุสยูเวนตุสมิลาน (2)**มิลาน** (2)บาร์เซโลน่าบาร์เซโลน่ามาดริด (2)**มาดริด** (2)ทีมจากลอนดอนอาร์เซนอลเชลซีทอตนัมฮอตสเปอร์ทีมจากมาดริดแอตเลติโกมาดริดเรอัลมาดริดทีมจากแมนเชสเตอร์แมนเชสเตอร์ซิตี้แมนเชสเตอร์ยูไนเต็ดทีมจากมิลานอินเตอร์มิลานมิลาน**ทีมจากลอนดอน**  
อาร์เซนอล  
เชลซี  
ทอตนัมฮอตสเปอร์  
  
**ทีมจากมาดริด**  
แอตเลติโกมาดริด  
เรอัลมาดริด  
  
**ทีมจากแมนเชสเตอร์**  
แมนเชสเตอร์ซิตี้  
แมนเชสเตอร์ยูไนเต็ด  
  
**ทีมจากมิลาน**  
อินเตอร์มิลาน  
มิลานสถานที่ตั้งของสโมสรผู้ก่อตั้ง เดอะซูเปอร์ลีก
สิบสองสโมสรได้รับการประกาศให้เป็นสมาชิกผู้ก่อตั้ง โดยมีอีกสามสโมสรที่จะเข้าร่วมก่อนเปิดฤดูกาล ประกอบด้วย บิกซิกซ์จากอังกฤษ สามสโมสรจากสเปน และสามสโมสรจากอิตาลี โดยสโมสรผู้ก่อตั้งทั้งสิบห้าทีมจะเป็นทีมที่เข้าร่วมแข่งขันถาวร มีหลายสโมสร รวมไปถึง ปารีแซ็ง-แฌร์แม็ง และไบเอิร์นมิวนิก ปฏิเสธที่จะเข้าร่วมแข่งขัน

**สโมสรผู้ก่อตั้งดั้งเดิม**

* อังกฤษ อาร์เซนอล (ถอนตัวเมื่อ 20 เมษายน ค.ศ. 2021)
* อังกฤษ เชลซี (ถอนตัวเมื่อ 21 เมษายน ค.ศ. 2021)
* อังกฤษ ลิเวอร์พูล (ถอนตัวเมื่อ 20 เมษายน ค.ศ. 2021)
* อังกฤษ แมนเชสเตอร์ซิตี (ถอนตัวเมื่อ 20 เมษายน ค.ศ. 2021)
* อังกฤษ แมนเชสเตอร์ยูไนเต็ด (ถอนตัวเมื่อ 20 เมษายน ค.ศ. 2021)
* อังกฤษ ทอตนัมฮอตสเปอร์ (ถอนตัวเมื่อ 20 เมษายน ค.ศ. 2021)
* อิตาลี อินเตอร์มิลาน
* อิตาลี ยูเวนตุส
* อิตาลี มิลาน
* สเปน อัตเลติโกเดมาดริด
* สเปน บาร์เซโลนา
* สเปน เรอัลมาดริด

### การถอนตัวและการตอบสนองของซูเปอร์ลีก

เมื่อ 20 เมษายน ค.ศ. 2021 แมนเชสเตอร์ซิตียืนยันว่าพวกเขาเริ่มขั้นตอนการขอถอนตัวจากซูเปอร์ลีกอย่างเป็นทางการ อเล็กซานเดอร์ เซเฟริน ประธานยูฟ่า ออกแถลงการณ์ต้อนรับพวกเขากลับสู่ "ครอบครัวฟุตบอลยุโรป"

อาร์เซนอล, ลิเวอร์พูล, แมนเชสเตอร์ยูไนเต็ด, และทอตนัมฮอตสเปอร์ ประกาศถอนตัวในวันรุ่งขึ้น โดยเชลซีถอนตัวในช่วงหัวค่ำของวันถัดมา ในขณะเดียวกัน อินเตอร์มิลาน สโมสรของอิตาลีบอกกับสำนักข่าวANSAว่า "ไม่สนใจเข้าร่วมโครงการนี้อีกต่อไป" แม้ว่าจะไม่มีการยืนยันการถอนตัวอย่างเป็นทางการก็ตาม ข่าวลือมากมายยังระบุว่ามิลานคู่แข่งร่วมเมืองกำลังพิจารณาที่จะถอนตัวจากซูเปอร์ลีกเช่นเดียวกัน โดยเหลือเพียงยูเวนตุส, อัตเลติโกเดมาดริด, เรอัลมาดริด และบาร์เซโลนาเท่านั้นที่เข้าร่วมการแข่งขัน

หลังจากการถอนตัวของสโมสรอังกฤษเมื่อ 21 เมษายน ซูเปอร์ลีกแถลงว่า "ด้วยสถานการณ์ปัจจุบัน เรากำลังจะพิจารณาขั้นตอนที่เหมาะสมที่สุดในการปรับโครงสร้างโครงการใหม่ โดยคำนึงถึงเป้าหมายของเราในการนำเสนอประสบการณ์ที่ดีที่สุดให้กับแฟน ๆ ในขณะเดียวกันก็เสริมสร้างความเป็นน้ำหนึ่งใจเดียวของแฟนบอลทั้งหมด"

ผลตอบรับ
--------

### หน่วยงานฟุตบอล

นั่นเป็นความคิดที่ไม่ดีเอาซะเลย ฟุตบอลต้องอยู่ร่วมกันเป็นสิ่งที่สำคัญที่สุด มันขึ้นอยู่กับความดีความชอบด้านกีฬาและส่วนรวมเพื่อเคารพประวัติศาสตร์ที่สร้างขึ้นจากฟุตบอลยุโรป
อาร์แซน แวงแกร์ อดีตผู้จัดการทีม

การประกาศดังกล่าวทำให้เกิดเสียงประณามอย่างกว้างขวางจากยูฟ่า, สมาคมฟุตบอล และพรีเมียร์ลีกจากอังกฤษ, สหพันธ์ฟุตบอลอิตาลี และเซเรียอาจากอิตาลี, ราชสหพันธ์ฟุตบอลสเปน และลาลิกาจากสเปน ซึ่งมาจากประเทศของสโมสรผู้ก่อตั้ง พวกเขาออกแถลงการณ์ร่วมระบุว่าพวกเขาจะ "พิจารณามาตรการทั้งหมดทั้งในด้านการพิจารณาคดีและการกีฬา" เพื่อป้องกันไม่ให้ซูเปอร์ลีกดำเนินการต่อไป ยูฟ่าและสามชาติเตือนว่าสโมสรใด ๆ ที่เกี่ยวข้องกับซูเปอร์ลีก จะถูกแบนจากการแข่งขันฟุตบอลในประเทศ ฟุตบอลยุโรป และการแข่งขันฟุตบอลทั้งหมด พวกเขายังขู่ว่า ผู้เล่นที่เกี่ยวข้องอาจถูกตัดสินในการเป็นตัวแทนทีมชาติในการแข่งขันระดับนานาชาติด้วย สหพันธ์ฟุตบอลฝรั่งเศส และสันนิบาตฟุตบอลอาชีพจากฝรั่งเศส รวมถึงสมาคมฟุตบอลเยอรมัน และด็อยท์เชอฟุสส์บัลล์ลีกาจากเยอรมนี ซึ่งยังไม่มีสโมสรใดเข้าร่วม ก็ออกแถลงการณ์คัดค้านซูเปอร์ลีก นอกจากนี้ยังมีคำวิจารณ์ด้วยข้อเท็จจริงที่ว่า อาร์เซนอล, แมนเชสเตอร์ซิตี และทอตนัมฮอตสเปอร์ ต่างไม่เคยชนะการแข่งขันยูฟ่าแชมเปียนส์ลีก โดยเฉพาะสโมสรหลังที่ไม่เคยชนะในการแข่งขันลีกสูงสุดในประเทศนับตั้งแต่ ค.ศ. 1961

สมาคมสโมสรฟุตบอลยุโรป ซึ่งมีอันเดรอา อันเจลนี รองประธานซูเปอร์ลีก เป็นประธานสมาคมด้วย ได้จัดประชุมเร่งด่วนและประกาศคัดค้านแผนดังกล่าวในเวลาต่อมา อันเจลนีเป็นสมาชิกของคณะกรรมการบริหารของยูฟ่า และสโมสรผู้ก่อตั้งซูเปอร์ลีก ซึ่งเขาไม่ได้เข้าร่วมการประชุมนี้ ต่อมาอันเจลนีลาออกจากตำแหน่งประธานอีซีเอ และสมาชิกคณะกรรมการบริหารของยูฟ่า โดยทั้ง 12 สโมสรในซูเปอร์ลีกก็ออกจากอีซีเอด้วย ด้านฟีฟ่ายังแสดงความไม่เห็นด้วยกับแผนดังกล่าว

กลุ่มผู้สนับสนุนฟุตบอลยุโรป ซึ่งหน่วยงานที่เป็นตัวแทนของผู้สนับสนุนใน 45 ประเทศของยูฟ่า ออกแถลงการณ์คัดค้านการก่อตั้งซูเปอร์ลีก

### นักการเมืองและรัฐบาล

นักการเมืองหลายคนแสดงความคิดเห็นคัดค้านต่อแผนดังกล่าว บอริส จอห์นสัน นายกรัฐมนตรีสหราชอาณาจักร กล่าวว่าเรื่องนี้ "สร้างความเสียหายต่อฟุตบอลอย่างมาก" และปฏิญาณว่าจะ "ไม่ดำเนินไปในทางที่เสนออยู่ในขณะนี้" นอกจากนี้ โอลิเวอร์ โดว์เดน รัฐมนตรีกระทรวงวัฒนธรรมกล่าวในแถลงการณ์ต่อสภาว่า "การก่อตั้งซูเปอร์ลีกเป็นสิ่งที่ขัดต่อจิตวิญญาณของเกม" โดยให้คำมั่นว่าจะทำ "ทุกวิถีทาง" เพื่อหยุดสโมสรในอังกฤษไม่ให้เข้าร่วมแข่งขัน แอมานุแอล มาครง ประธานาธิบดีฝรั่งเศส สนับสนุนจุดยืนของยูฟ่า โดยระบุว่า ""รัฐบาลฝรั่งเศสจะสนับสนุนทุกขั้นตอนที่ดำเนินการโดยสมาคมฟุตบอล สันนิบาตอาชีพ ยูฟ่า และฟีฟ่า เพื่อปกป้องความสมบูรณ์ของการแข่งขันภายในประเทศ ไม่ว่าจะเป็นระดับชาติ หรือในยุโรป" รัฐบาลสเปนออกแถลงการณ์ว่าพวกเขา "ไม่สนับสนุนความคิดริเริ่มในการสร้างซูเปอร์ลีกที่ส่งเสริมโดยสโมสรต่าง ๆ ในยุโรปรวมถึงสเปนด้วย" มารีโอ ดรากี นายกรัฐมนตรีอิตาลี ยังให้การสนับสนุนยูฟ่าในเรื่องการตัดสินใจของพวกเขา โดยกล่าวว่าเขา "สนับสนุนจุดยืนของหน่วยงานอิตาลีและหลายชาติในยุโรป" เจ้าชายวิลเลียม ดยุกแห่งเคมบริดจ์ ประธานสมาคมฟุตบอลอังกฤษ กล่าวว่าเขา "แสดงความกังวลเกี่ยวกับแผนการก่อตั้งซูเปอร์ลีก ซึ่งจะสร้างความเสียหายให้กับฟุตบอลที่พวกเรารัก"

### คำวิจารณ์

มีการอธิบายว่าซูเปอร์ลีกเป็นการ "ทำลาย" โครงสร้างที่สำคัญที่สุดของฟุตบอลยุโรปนับตั้งแต่มีการสร้างยูโรเปียนคัพ โดยอ้างถึงผลกระทบที่อาจเกิดขึ้นกับสโมสรระดับล่างคล้ายคลึงกับที่เกิดขึ้นในช่วงเวลาของการก่อตั้งพรีเมียร์ลีก ใน ค.ศ. 1992 อย่างไรก็ตาม โฟลเรนติโน เปเรซ ประธานซูเปอร์ลีก แย้งว่าซูเปอร์ลีกจะสร้างรายได้จากฟุตบอลเนื่องจากจะเพิ่มรายได้โดยรวมในฟุตบอล ดังนั้นจึงทำให้สโมสรใหญ่ ๆ สามารถลงทุนกับสโมสรขนาดเล็กได้มากขึ้นผ่านการซื้อตัวนักเตะ

นอกจากนี้เขายังระบุว่าซูเปอร์ลีก "ไม่ใช่การแข่งขันของคนรวย แต่เป็นการแข่งขันเพื่อความเป็นน้ำหนึ่งใจเดียวกัน เพื่อกอบกู้ฟุตบอลโดยผู้ยิ่งใหญ่"

ผู้แสดงความคิดเห็นตั้งข้อสังเกตว่า ซูเปอร์ลีกจะขจัดความเสี่ยงทางการเงินสำหรับสมาชิกผู้ก่อตั้งเนื่องจากการก่อตั้งลีกแบบ "กึ่งปิด" คล้ายกับยูโรลีกของบาสเก็ตบอล ซึ่งกลุ่มสโมสรผู้ก่อตั้งได้รับการรับรองว่าจะได้เข้าร่วมแข่งขันซูเปอร์ลีกทุกปีโดยไม่ต้องผ่านคุณสมบัติ สิ่งนี้จะช่วยขจัดความเสี่ยงที่สโมสรจะตกชั้นในลีกภายในประเทศ หรือไม่ผ่านเข้ารอบแชมเปียนส์ลีก จึงทำให้สโมสรผู้ก่อตั้งมีความมั่นคงในการสร้างรายได้ และมีแนวโน้มที่จะเพิ่มมูลค่าได้มากขึ้น หุ้นของแมนเชสเตอร์ยูไนเต็ดเพิ่มขึ้น 9 เปอร์เซ็นต์ครึ่งหลังจากการประกาศก่อตั้งซูเปอร์ลีก รวมไปถึงหุ้นของยูเวนตุสเพิ่มขึ้นสูงถึง 16 เปอร์เซ็นต์ด้วย ผู้แสดงความคิดเห็นยังระบุด้วยว่าซูเปอร์ลีกจะทำให้การแข่งขันภายในประเทศกลายเป็นลีกที่ไม่เกี่ยวข้องและกลายเป็นลีกที่อยู่ระดับต่ำกว่าเมื่อเทียบกับซูเปอร์ลีก และมันจะทำลายความคิดที่อยู่เบื้องหลังของระบบเลื่อนชั้นและตกชั้น อย่างไรก็ตาม โฟลเรนติโน เปเรซ ประธานซูเปอร์ลีก อ้างว่าลีกมีแผนที่จะเพิ่มระบบเลื่อนชั้นและตกชั้นในภายหลัง อเล็กซ์ เว็บบ์ คอลัมนิสต์ของ*บลูมเบิร์ก* แย้งว่าเมื่อซูเปอร์ลีกทำให้พรีเมียร์ลีกหมดความนิยมลง อาจทำให้อำนาจอ่อนของอังกฤษลดลงได้เช่นกัน มาร์ก เอเดลแมน นักเขียนของฟอบส์ และศาสตราจารย์ด้านกฎหมายจากซิตียูนิเวอร์ซิตีออฟนิวยอร์ก เขียนว่าซูเปอร์ลีกจะนำรูปแบบลีกกีฬาอาชีพของสหรัฐอเมริกาที่ร่ำรวยเข้ามาสู่ยุโรป

อ้างอิง
-------

1. ↑  "The Super League". *The Super League*. เก็บจากแหล่งเดิมเมื่อ 18 April 2021. สืบค้นเมื่อ 18 April 2021.
2. ↑  "No protection for big clubs in new European Super League proposals". *The Independent* (ภาษาอังกฤษ). 30 July 2021. สืบค้นเมื่อ 24 August 2021.
3. ↑  Harris, Daniel; Ingle, Sean (20 April 2021). "European Super League: backlash builds against breakaway plan – live!". *The Guardian*. ISSN 0261-3077. เก็บจากแหล่งเดิมเมื่อ 20 April 2021. สืบค้นเมื่อ 20 April 2021.
4. ↑  Ogden, Mark (19 April 2021). "Super League is wanted only by a cabal of Europe's elite club owners; fans have been forgotten". *ESPN*. คลังข้อมูลเก่าเก็บจากแหล่งเดิมเมื่อ 21 April 2021. สืบค้นเมื่อ 2 June 2021.
5. ↑  Moñino, Ladislao J.; Pineda, Rafael; Tronchoni, Nadia (19 April 2021). "Spain's LaLiga slams plan for European Super League as 'secessionist and elitist'". *El Pais English*. คลังข้อมูลเก่าเก็บจากแหล่งเดิมเมื่อ 20 April 2021. สืบค้นเมื่อ 2 June 2021.
6. ↑  Hytner, David; Hunter, Andy; Jackson, Jamie (20 April 2021). "Chelsea and Manchester City quit Super League after FA ban warning". *The Guardian*. London. เก็บจากแหล่งเดิมเมื่อ 20 April 2021. สืบค้นเมื่อ 20 April 2021.
7. ↑  "European Super League will 'reconsider steps to reshape' as English clubs leave". *The Athletic*. 21 April 2021. เก็บจากแหล่งเดิมเมื่อ 21 April 2021. สืบค้นเมื่อ 21 April 2021.
8. ↑  Marcotti, Gabriele (21 April 2021). "Super League suspended: Why English clubs pulled out, and what's next for them and UEFA". *ESPN*. เก็บจากแหล่งเดิมเมื่อ 21 April 2021. สืบค้นเมื่อ 21 April 2021.
9. ↑  Barry, Coral (31 May 2021). "Football news – Super League file complaint against UEFA and FIFA with EU Court of Justice". *Eurosport*. เก็บจากแหล่งเดิมเมื่อ 31 July 2021. สืบค้นเมื่อ 1 June 2021.
10. ↑  Crafton, Adam. "Bayern Munich and PSG are not backing breakaway European Super League plans". *The Athletic* (ภาษาอังกฤษ). สืบค้นเมื่อ 2021-04-19.
11. 1 2  "An open letter to our fans" (Press release). Arsenal F.C. 20 April 2021. สืบค้นเมื่อ 20 April 2021.
12. 1 2  "Club statement | Official Site | Chelsea Football Club". *ChelseaFC*. สืบค้นเมื่อ 2021-04-21.
13. 1 2  "Liverpool Football Club statement" (Press release). Liverpool F.C. 20 April 2021. สืบค้นเมื่อ 20 April 2021.
14. 1 2  Pollard, Rob (20 April 2021). "Club statement" (Press release). Manchester City F.C. สืบค้นเมื่อ 20 April 2021.
15. 1 2  "Manchester United withdraw from European Super League" (Press release). Manchester United F.C. 20 April 2021. สืบค้นเมื่อ 20 April 2021.
16. 1 2  "Club statement" (Press release). Tottenham Hotspur F.C. 20 April 2021. สืบค้นเมื่อ 20 April 2021.
17. ↑  "Superlega: Inter, 'noi non più interessati' - Ultima Ora". *Agenzia ANSA* (ภาษาอิตาลี). 2021-04-21. สืบค้นเมื่อ 2021-04-21.
18. ↑
19. ↑  Fordham, John (19 April 2021). "Former Arsenal boss Arsene Wenger calls European Super League a 'bad idea', is a threat to Premier League and calls on football to stay united". TalkSport. สืบค้นเมื่อ 19 April 2021.
20. 1 2  Stone, Simon (18 April 2021). "European Super League: Uefa and Premier League condemn 12 major clubs signing up to breakaway plans". BBC Sport. สืบค้นเมื่อ 19 April 2021.
21. ↑  "Statement by UEFA, the English Football Association, the Premier League, the Royal Spanish Football Federation (RFEF), LaLiga, the Italian Football Federation (FIGC) and Lega Serie A". *UEFA*. 18 April 2021. สืบค้นเมื่อ 18 April 2021.
22. ↑  "Communiqué de la FFF et de la LFP" [Press release from the FFF and the LFP]. *Ligue de Football Professionnel* (Press release) (ภาษาฝรั่งเศส). 18 April 2021. สืบค้นเมื่อ 18 April 2021.
23. ↑  "DFB klar gegen Konzept einer europäischen Super League" [DFB clearly against the concept of a European Super League]. *German Football Association*. 18 April 2021. สืบค้นเมื่อ 18 April 2021.
24. ↑  Deutsche Fußball Liga [@DFL\_Official] (18 April 2021). "DFL CEO Christian Seifert on rumoured Super League concept" (ทวีต). สืบค้นเมื่อ 18 April 2021 – โดยทาง ทวิตเตอร์.
25. ↑  "Fans question Tottenham's involvement in European Super League". *The Independent*. 19 April 2021. สืบค้นเมื่อ 19 April 2021.
26. ↑  "ECA Statement". *European Club Association*. 18 April 2021. สืบค้นเมื่อ 19 April 2021.
27. ↑  "ECA 'strongly opposes' European Super League". *Agence France-Presse*. 19 April 2021. สืบค้นเมื่อ 19 April 2021.
28. ↑  "Agnelli resigns as ECA President". *Football-Italia.net*. 18 April 2021. คลังข้อมูลเก่าเก็บจากแหล่งเดิมเมื่อ 2021-04-18. สืบค้นเมื่อ 19 April 2021.
29. ↑  Stone, Simon (18 April 2021). "European Super League: Uefa and Premier League condemn 12 major clubs signing up to breakaway plans". *BBC Sport*. สืบค้นเมื่อ 19 April 2021.
30. ↑  "FIFA disapproves of 'closed European breakaway league'". *Reuters*. 18 April 2021. สืบค้นเมื่อ 19 April 2021.
31. ↑  ‘Deduct points from the teams who signed up for it’ – Neville and fans lead criticism of European Super League proposals2021/04/19
32. ↑  Solhekol, Kaveh (19 April 2021). "European Super League: Boris Johnson opposes plans; 'Big Six' board member says owners 'totally committed' to the concept". *Sky Sports News*. สืบค้นเมื่อ 19 April 2021.
33. ↑  "Statement by Oliver Dowden on the European Super League". *Gov.uk*. สืบค้นเมื่อ 19 April 2021.
34. ↑  "Government announces fan-led review of football in response to European Super League plans". *The Independent*. 19 April 2021. สืบค้นเมื่อ 19 April 2021.
35. ↑  "France's Macron opposes breakaway European Super League". *Reuters*. 19 April 2021. สืบค้นเมื่อ 19 April 2021.
36. ↑  "Spain opposes soccer Super League involving its star clubs trio". *Reuters*. 19 April 2021. สืบค้นเมื่อ 19 April 2021.
37. ↑  "Italian PM Backs UEFA's Condemnation Of Super League". *Barron's*. Agence France Presse. 19 April 2021. สืบค้นเมื่อ 19 April 2021.
38. ↑  "Prince William criticises 'damaging' European Super League plans". *The Athletic*. 19 April 2021. สืบค้นเมื่อ 19 April 2021.
39. ↑  Timeline: a history of TV football rights – *The Guardian*. 25 February 2003. Retrieved 19 April 2021.
40. ↑  How Premier League threatens devastation 28 years on from its birth. *Yorkshire Post*. 27 May 2020. Retrieved 19 April 2021.
41. ↑  Panja, Tariq; Smith, Rory (19 April 2021). "Europe's New Super League, Explained". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 20 April 2021.
42. ↑  Byrom, David; Murphy, Daniel (19 April 2021). "Every word Florentino Perez said in explosive Super League interview". *Manchester Evening News* (ภาษาอังกฤษ). สืบค้นเมื่อ 20 April 2021.
43. ↑
44. ↑  Smith, Rory (18 April 2021). "Outrage About European Super League Is Muffled by Our Cheers". *The New York Times*. ISSN 0362-4331. สืบค้นเมื่อ 19 April 2021.
45. ↑  "Why Super League plan makes financial sense for top clubs". *BBC News* (ภาษาอังกฤษแบบบริติช). 19 April 2021. สืบค้นเมื่อ 20 April 2021.
46. ↑  "Man Utd shares rise on Super League news". *SkySports* (ภาษาอังกฤษ). สืบค้นเมื่อ 2021-04-20.
47. ↑  Panja, Tariq; Smith, Rory (19 April 2021). "Europe's New Super League, Explained". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 19 April 2021.
48. ↑
49. ↑  "The Antitrust Case Against Europe's Breakaway Soccer League". *Bloomberg.com* (ภาษาอังกฤษ). 19 April 2021. สืบค้นเมื่อ 20 April 2021.
50. ↑  Edelman, Marc. "European Super League Will Bring The Lucrative U.S. Sports Model Overseas". *Forbes* (ภาษาอังกฤษ). สืบค้นเมื่อ 20 April 2021.

แหล่งข้อมูลอื่น
---------------

* เว็บไซต์ทางการ